recursal/SuperWikiNEXT-32B huggingface dataset:
**Meri Sxovrebova** (oset. Цхуырбаты Мери; {{DVTY}} şablonu boşdur ) — Osetin yazıçısı, tərcüməçi və publisist, SSRİ Yazıçılar İttifaqının üzvü, Gürcüstan SSR Jurnalistlər İttifaqının üzvü, Osetiyanın əməkdar mədəniyyət işçisi. Gürcüstanın "Şərəf" ordeninin kavalyeri, Rusiya vətəndaşı. Gürcüstan SSR-nin əməkdar jurnalisti Givi Tedeevanın həyat yoldaşı.

Bioqrafiya
----------

5 avqust 1934 -cü ildə Gürcüstan SSR, Breсa kəndində kəndli ailəsində anadan olmuşdur. Avlevi kəndində orta məktəbi əla bitirdikdən sonra (doğulduğu kənddə bir məktəb təhsil müəssisəsi olmadığı üçün) 1951-ci ildə Cənubi Osetiya Dövlət Pedaqoji İnstitutunun filologiya fakültəsinə daxil olur. İnstitutu qırmızı diplomla bitirdikdən sonra (1955) doğma institutunun gürcü dili və ədəbiyyatı şöbəsində kiçik elmi işçi fəaliyyətini davam etdirir. 1959-cu ildən etibarən jurnalistikanı elmi işdən üstün tutur və karyerasına Tsxinvalidəki "Sovet Osetiyası" (oset. «Сабчота Осети») qəzetində başlayır. Sonra 30 ildən çox Tsxinvalidəki İriston nəşriyyatının redaktoru olur.

Ədəbi karyerasına 1960-cı illərdə tərcüməçi kimi başlamışdır. Parlaq tərcümələri sayəsində gürcü oxucu folklor və osetin ədəbiyyatının klassiklərini, eləcə də müasir osetin yazıçılarının əhəmiyyətli əsərlərini bilir. Osetiya qəhrəmanlıq dastanı olan "Nart"–ın gürcü dilinə ilk fundamental tərcüməsinin müəllifidir. M. Sxovrebova böyük mədəni və ədəbi töhfəsinə görə "Şərəf" ordeni dövlət mükafatı ilə təltif edilmişdir.

Meri Sxovrebovanın yaradıcılığı SSRİ ədəbi irsinin bir hissəsidir. Qələmi, gürcü dilindən osetin dilinə və əksinə ədəbi tərcümələrə əlavə olaraq, öz nəsr əsərlərinə malikdir: bir roman, bir hekayə, qısa hekayələr və hekayələr. M. Tsxovrebova tərəfindən osetin dilində yazılan və sonradan gürcü dilinə tərcüməsi ilə icazə verilən "Ölümsüz kök" romanı ədəbi fəaliyyətinin ən əhəmiyyətli əsəridir, lakin qısa hekayələri ona əsl populyarlıq və oxucu sevgisi qazandırdımışdır. Bir çox fərqli paralellər və düşüncələr, uzun illər oxucuları arasında böyük sevgi və populyarlıq qazanan əsərlərinin bədii mahiyyətini təşkil edir. 

Ailəlidir, üç qızı vardır.

Tsxinval şəhərində yaşayır.

İstinadlar
----------

1. ↑  "Meri Sxovrebova". 2021-10-24 tarixində orijinalından arxivləşdirilib. İstifadə tarixi: 2021-10-24.
2. ↑  "Добра бессмертный корень". 2021-10-27 tarixində arxivləşdirilib. İstifadə tarixi: 2021-10-24.
3. ↑  "Цхинвал писатель Мэри Цховребова о войне". 2021-11-24 tarixində arxivləşdirilib. İstifadə tarixi: 2021-10-24.

Mənbə
-----

* 
* 
* 
*
**Şarabənzər zirehli** (*lat.* Tolypeutes matacus) — məməlilər sinfinə, zirehlilər fəsiləsinə daxil olan növ. Cənubi Amerikanın endemik canlısıdır. Argentina, Boliviya, Braziliya və Paraqvayda rastlanılır.

Görünüşü
--------

Bədəni üç hərəkətli qurşaqdan ibarətdir. Bədənin bu quruluşuna görə, təhlükə anında başı və bədənin həssas hissələrini qorumaq məqsədilə top kimi bükülə bilir. Belə bir topu açmaq son dərəcə çətindir. Zireh keratinlərdən, insan dırnaqlarını meydana gətirən eyni zülallardan ibarətdir. Zireh sarı və ya qəhvəyi rəngdədir. Quyruq qısa və qalındır. Uzunluğu 22 ilə 40 sm arasındadır və çəkisi 1–2 kq-dır.

Qidalanması
-----------

Qidasını demək olar ki, uzun və yapışqan dili ilə tutduğu qarışqa və termit kimi böcəklər təşkil edir. Qurdlar və ilbizləri də yeyirlər. Bununla birlikdə qapalı vəziyyətdə meyvə, tərəvəz və giləmeyvə ilə də qidalana bilərlər. Dişlər ömür boyu böyüyür.

Həyat tərzi
-----------

Şarabənzər zirehlilər yazın sonları, yayın əvvəlində cütləşir. Dişilərdə hamiləlik dövrü təxminən 120 gün davam edir. Bala tamamilə formalaşmış olaraq doğulur və doğuşdan dərhal sonra bir top şəkilində bükülə bilər. 9–12 aya qədər cinsi yetkinliyə çatır. Bəzi digər zirehli növlərindən fərqli olaraq, Şarabənzər zirehli heç vaxt yuva qazmır, bununla belə Böyük qarışqayeyən tərəfindən qazılmış çuxurunu tuta bilir. 12–15 il qapalı vəziyyətdə yaşayır.

Sayı
----

Sayı yaşayış mühitinin məhv olması və ərazilərin əkinçilik sahələrinə çevrilməsi, həddindən artıq ovlanması onların azalmasına səbəb olur. Ayrıca bir yaquar Şarabənzər zirehlini dişləyə bilər.

Qalereya
--------

* 
* 
* 
*

Həmçinin bax
------------

* Altıqurşaqlı zirehli

İstinadlar
----------

1. ↑  Integrated Taxonomic Information System (ing.). 2004.
2. ↑  Mammal Species of the World (ing.): A Taxonomic and Geographic Reference. / D. E. Wilson, D. M. Reeder 3 Baltimore: JHU Press, 2005. 35, 2142 p. ISBN 978-0-8018-8221-0
3. ↑  "Описание вида на Biolib". 2021-06-02 tarixində arxivləşdirilib. İstifadə tarixi: 2019-11-11.
4. ↑  "Шаровидный броненосец". 2019-11-11 tarixində orijinalından arxivləşdirilib. İstifadə tarixi: 2019-11-11.
5. ↑  "Three-banded armadillos". 2014-08-26 tarixində arxivləşdirilib. İstifadə tarixi: 2019-11-11.(en)

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Böyük norveç |
| Taksonomiya | EOL · GBIF · iNaturalist · NCBI · IRMNG · ITIS TSN |
Məzmun
------

Film-tamaşa repressiya qurbanı olmuş dahi şairimiz Mikayıl Müşfiqin həyatının son aylarını əks etdirir.

Film-tamaşanın heyəti
---------------------

### Film-tamaşa üzərində işləyənlər

**Əsərin müəllifi:** Mərkəz Qacar
**Quruluşçu rejissor:** Ələkbər Kazımovski
**Quruluşçu operator:** Aydın Mansurov
**Montaj:** Nasir Salamov
**Quruluşçu rəssam:** Rəfael Əlizadə
**Rejissor:** Almaz Məmmədova
**Rejissor assistenti:** Ramin Nazıyev
**Musiqi tərtibatçısı:** Minurə Əfəndiyeva
**Səs rejissoru:** Vaqif İmanquliyev
**Redaktor:** Mailə Muradxanlı
**Qrim:** Solmaz Hüseynova
**İşıqçı:** Mahmud Əhmədov
**Direktor:** Mirzə Əliyev
**Şerlərin müəllifi:** Mikayıl Müşfiq, Dilbər Axundzadə (titrlərdə yoxdur)
**Musiqisindən istifadə edilən bəstəkar:** Eldar Mansurov (titrlərdə yoxdur)
**Fotolarından istifadə edilən şəxslər:** Mikayıl Müşfiq, Vladimir Lenin, Karl Marks, İosif Stalin (titrlərdə yoxdur)
### Rollarda

Şövqi Hüseynov — Müşfiq
İlahə Səfərova — Dilbər
Əminə Yusifqızı — Züleyxa
Əliabbas Qədirov — Mircəfər Bağırov
Əminə Babayeva — Səfiyyə
Səidə Quliyeva — Balacaxanım
Azad Şükürov — Mirzə
Elxan Ağahüseynoğlu — Sumbatov
Azər Mirzəyev — Sinman
Elxan Quliyev — Məhəmməd
Vahid Əliyev — Seyfəddin
Rafiq İbrahimov — Platonov
Elnur Məmmədov — köməkçi
Gülər Nəbiyeva — Dilbərin tanışı (titrlərdə yoxdur)
Məmmədkamal Kazımov — tənqidçi (titrlərdə yoxdur)
Əliqulu Səmədov — zaldakı adam (titrlərdə yoxdur)
Firuz Xudaverdiyev — tənqidçi (titrlərdə yoxdur)
Arzu Hüseynov — zaldakı adam (titrlərdə yoxdur)
Sərdar Rüstəmov — zaldakı adam (titrlərdə yoxdur)
Mikayıl Əjdəroğlu — zaldakı adam (titrlərdə yoxdur)
### Arxiv kadrlarda iştirak edənlər

Dilbər Axundzadə (titrlərdə yoxdur)

Çəkilişə köməklik edən qurumlar
-------------------------------

Cəfər Cabbarlı Ev Muzeyi
Cəlil Məmmədquluzadə Ev Muzeyi
Abdulla Şaiq Ev Muzeyi
Xızı Rayonu Mikayıl Müşfiq Xatirə Muzeyi

Xarici keçidlər
---------------

* Filmi izlə Arxivləşdirilib 2019-10-02 at the Wayback Machine
* Qeybdən gələn səs (film, 2002)(anons-treyler)
**Ölümcül Savaş** (*ing.* Mortal Kombat) — 2021-ci il istehsalı ABŞ filmidir. Rejissoru Saymon MakQuoid, ssenaristi Oren Uziel və Qreq Russodur. Film Ed Bun və Con Tobias tərəfindən hazırlanan eyniadlı video oyunlar əsasındadır və eyniadlı 1995-ci il istehsalı filmidin rebutudur.

Süjet
=====

XVII əsrdə, Yaponiyada çinli ninja tayfası Lin Kueylər və başçıları Bihan yapon ninja tayfası Şiray Rünün lideri Hanzo Hasaşi və ailəsini qətlə yetirir. Hanzo Atəşli Cahana gedir və yeganə sağ qalan onun qızı olur. Sonra isə Lord Reyden qızı xilas edir.

Bizim dövr (XXI əsr), ABŞ. Xarici Cahanın Baş Falçısı Şanq Tsunq artıq Sab-Ziro olan Bi Hana Yer Cahanının yeni çempionlarını qətlə yetirməyi əmr edir ki, Yerlilər Ölümcül Savaş turnirinin 10-cu hissəsində qələbə çalmasınlar. Bu zaman Sonya Bleyd, Caks Briqqs, Kano və Hanzonun qızının nəticəsi Koul Yanq turnirdə iştirak etmək üçün hazırlaşırlar. Onlara Reyden, Liu Kenq və Kunq Lao yardım edir. Ancaq ki, bir sıra çətinliklərlə üzləşirlər: Şanqın adamı Kabal Kanonu öz tərəflərinə çəkir, Kun Lao ölür, Caks qollarını itirir, Prens Qoro Koulu axtarır.

Ən sonda Koul və Sab-Ziro savaşır. Koulun yardımına əcdadı Skorpion (Hanzo Hasaşi) yetişir. O, Sab-Zironu yandırır, Koulu törəməsi olaraq tanıdığını deyir və ona tapşırır ki, Hasaşi nəslini qorusun. Sonra o, Atəşli Cahana qayıdır. Məkana baş personajlar və Şanq Tsunq gəlir. O, əsgərlərinin cəsədlərini Xarici Cahana göndərir və yeni ordu ilə gələcəyini deyir. Reydensə onu Xarici Cahana göndərir. O, öz çempionlarına yeni əsgərlərə ehtiyacın olduğunu deyir. Və sonda Koul Yanq Los-Ancelesə, yeni çempionlardan Conni Keyci axarmağa gedir.

İstinadlar
----------

1. ↑  .

Xarici keçidlər
---------------

|  |  |
| --- | --- |
|  Bu şablona bax   Sosial şəbəkələrdə | Facebook · Twitter |
| Foto, video və audio | Instagram |
| Tematik saytlar | AllMovie · AlloCiné · Box Office Mojo · FilmAffinity · IMDb · Metacritic · Rotten Tomatoes |
**Milyonçu** *(Romanizasiya|Rom]]: Srimanthudu)* — Koratala Siva tərəfindən Süjet xətti yazılmış və rejissorluğu edilmiş olan 2015-ci il istehsalı teluqu dilli hind döyüş dram filmidir. Film Mythri Movie Makers və G. Mahesh Babu Entertainment tərəfindən istehsal olunmuşdur. Filmdə baş rolları Mahesh Babu, Shruti Haasan, Caqapati Babu və Rajendra Prasad canlandırmışdır. İkinci dərəcəli rolları isə Sampath Raj, Mukesh Rishi, Sukanya və Harish Uthaman canlandırmışdıt. Filmin qlobal distribütoru Eros İnternational şirkəti olmuşdur.

Film atası Ravikanthdan (Caqapati Babu tərəfindən canlandırılmışdır) böyük bir biznes imperiyasını miras alan gənc iş adamı olan Harşa Vardhanın (Mahesh Babu tərəfindən canlandırılmışdır) hekayəsindən bəhs edir. Harşanın dostu Charuseela (Shruti Haasan tərəfindən canlandırılmışdır) onu özünün və atasının Devarakota adlı ucqar bir kənddə yaşayan ata-baba kökləri haqqında məlumat öyrənməyə təşviq edir və bundan sonra Harşa kəndi himayəsinə götürür və bir müddət yerli əhalinin həyat səviyyəsini və kəndin infrastrukturunu yaxşılaşdırmaq üçün işlər görür. Lakin onun bu səyləri yerli kriminal rəis olan Saşino (Sampath Raj tərəfindən ifa olunmuşdur) və onun siyasətçi qardaşı olan Venkata Ratnamı (Mukeş Rişi tərəfindən ifa olunmuşdur) qəzəbləndirir.

Bu film əvvəlcə UTV Motion Pictures tərəfindən istehsal olunmalı idi, lakin şirkət Siva ilə mövcud olan fikir ayrılıqlarını əsas gətirərək geri çəkilmişdir. Siva filmin rejissorluğunu etmək ilə yanaşı, ssenarisini də yazmışdır. Filmin musiqisini Devi Şri Prasad bəstələmiş, quruluşçu operator isə R. Madhi olmuşdur. Kotagiri Venkateswara Rao filmin montajını həyata keçirmişdir. Filmin çəkilişlərinə 11 avqust 2014-cü ildə Heydərabaddakı Ramanaidu Studiosda başlanılmışdır. Əsas çəkilişlər isə 7 noyabr 2014-cü ildə Pune şəhərində başlamış və 2015-ci il iyun ayının ortalarına qədər davam etmişdir. Filmin çox hissəsi Heydərabadda və onun ətrafında çəkilmiş olsa da, filmin bəzi hissələri Tamil Nadu və Malayziyada çəkilmişdir.

Srimanthudu və onun Selvandhan adlı tamil dilindəki dublyaj versiyası 7 avqust 2015-ci ildə eyni vaxtda bütün dünyada təxminən 2500 ekranda buraxılmışdır. O, müsbət tənqidlər almış və kommersiya müvəffəqiyyətinə nail olmuş, qlobal miqyasda ₹ 40-70 crore büdcə ilə ₹ 140 krordan çox gəlir əldə etmiş və bununla da bütün zamanların üçüncü ən çox gəlir gətirən Teluqu filmi olmuşdur. Filmin nümayişindən sonra bir çox aktyorlar, bürokratlar və siyasətçilər geridə qalmış kəndləri inkişaf etdirmək planlarını açıqlamışdırlar və Andhra Pradeş və Telanganada kəndlərdəki sosial vəziyyətin yaxşılaşdırılması təşviq edilmişdir. Film, Mahesh Babu üçün Ən Yaxşı Teluqu Aktyoru da daxil olmaqla üç Filmfare Mükafatı və eyni zamanda da Ən Yaxşı Populyar Bədii Film nominasiyası da daxil olmaqla üç Nandi Mükafatı qazanmışdır.
Sandro Bottiçelli, *Cəsarət* (Fortitudo).
**Osturaxlıq**

— sakit cəsurluq, çətinlikdə və təhlükədə ağlın olması; ruhən möhkəmlik və mətinlik; ümumiyyətlə kişidən gözlənilən keyfiyyətlər məcmusudur.

Qorxuya qalib gəlməkdə mənəvi gücü əks etdirən fəzilətlərdən biri də *cəsarətdir*. *Cəsarət* tez-tez əzablara, o cümlədən fiziki ağrılara dözmək qabiliyyətinə də aiddir. Ən yüksək **mənəvi şücaət** rəşadətdir, qəhrəmana xas **şücaət, qeyri-adi igidlik** isə qəhrəmanlıq adlanır .

Antik dövrdə *cəsarət* dörd əsas məziyyətdən biri hesab olunurdu (mötədillik, müdriklik və ədalətlə birlikdə).

Aristotelin fikrincə, cəsarət ölüm qorxusuna qalib gəlmək və fəzilətli davranışın əvəzini öz həyatını riskə ataraq ödəməyə hazır olmaqdır: "Kim mənalı olaraq yaxşılıq naminə təhlükəyə can atır və ondan qorxmursa, cəsarətlidir və bu, ərənlikdir". Aristotelə görə, cəsarət döyüşdə özünü aparmağın yeganə layiqli yoludur; Məhz buna görə də bunun xüsusi bir kişi fəziləti kimi olması fikri ortaya çıxmışdır.

Cəsarətdən hərbi fəaliyyətlə aristokratik təbəqələrin mövcudluğu üçün etik əsaslandırma kimi istifadə olunurdu; Platon üçün cəsarət qulluqçular sinfinin fəzilətidir. Romalıların cəsarəti var (*lat.* virtus) təkcə hərbi şücaətlə deyil, həm də bütövlükdə fəzilətlə sinonimdir; başqa bir mənbədə deyilir ki, qədim Roma "virtus" həm cəsarət, həm də fəzilət deməkdir .
**Gülüş fenomeni. Sabit Rəhman** — rejissor Sənan Sultanovun 2014-cü ildə Azərbaycan Televiziyasında çəkdiyi sənədli film.

Məzmun
------

Filmdə görkəmli yazıçı, Azərbaycanın əməkdar incəsənət xadimi Sabit Rəhmanın xatirəsinə həsr olunur.

Film haqqında
-------------

Filmdə "Toy", "Xoşbəxtlər", "Əliqulu evlənir", "Nişanlı qız", "Ulduz", "Hicran" tamaşalarının, "Arşın mal alan", "O olmasın, bu olsun", "Koroğlu", "Əhməd haradadır?", "Ulduz" filmlərinin kadrlarından istifadə edilmişdir.

Filmin heyəti
-------------

### Film üzərində işləyənlər

**Müəllif:** Yaqub Əlioğlu
**Rejissor:** Sənan Sultanov
**Operator:** Zaur Haşımov
**Montaj:** Teymur Qəhrəmanov, Araz Əjdərov
**Qrafika:** Rövşən Qarayev
**Videomateriallar:** Həsən Cəbrayılov, Fuad Əhmədov
**Rejissor assistenti:** Ayxan Əhmədov, Vüsal Əzimov
**Musiqi tərtibatçısı:** Əliabbas Qasımov
**İnzibatçı:** Etibar Almazov
**Mətni oxuyan:** Ədalət Məmmədov, Eldəniz Rəsulov
**Redaktor:** Səyavuş Məmmədov
### Rollarda

Sərvər Nəzərov
Rauf Eyvazov

Xarici keçidlər
---------------

* Filmi izlə
**Myanma Milli Kitabxanas**ı—Yanqon, Yankin qəsəbəsində yerləşir. 1952-ci ildə yaradılmış Milli Kitabxana, Universitetlərin Mərkəzi Kitabxanası ilə birlikdə Yanqonda fəaliyyət göstərən iki tədqiqat kitabxanasından biridir. Kitabxanada 10 bölməyə bölünmüşdür və 220.000-dən çox kitab var. Onun kolleksiyasında əvvəllər 618.000-ə yaxın kitab və dövri nəşrlər, həmçinin 15.800 nadir və qiymətli əlyazma var idi. Bununla belə, 2006-cı ildə hərbi hökumət kolleksiyasının böyük bir hissəsini Nay Pyi Tawdakı yeni Milli Kitabxanaya köçürmək və Tamve qəsəbəsindəki 8 mərtəbəli binasını və 10 akr (4,0 ha) ərazisini hərraca çıxaracağını bəyan etdi .2008-ci ilin oktyabrında Milli Kitabxana indiki yerinə köçürüldü. Kitabxananın qədim birma mətnlərinin hazırkı kolleksiyasına 16.066 xurma yarpağı əlyazması, 1972-ci il parabaik (kağız, parça və ya metaldan hazırlanmış qatlanmış yazı lövhələri) və məşhur yazıçıların 345 əlyazma yazısı daxildir. Kitabxananın 1993-cü ildə yaradılmış konservasiya və konservasiya bölməsi nadir birma əlyazmalarını müntəzəm olaraq saxlayır. Kitabxana onlayn kataloq təqdim etməyi planlaşdırır.

Milli Kitabxana Beynəlxalq Kitabxana Assosiasiyaları və İnstitutları Federasiyasının və Milli Kitabxanalar Qrupunun-Cənub-Şərqi Asiya Federasiyasının üzvüdür.

Tarix
-----

Milli Kitabxana 1883-cü ildə Britaniya müstəmləkəsi dövründə açılmış Bernard Azad Kitabxanasının nəzdində yaranmışdır. Bernard Kitabxanası 1952-ci ildə Mədəniyyət Nazirliyinin tabeliyində olan Dövlət Kitabxanası adlandırılmış, 1967-ci ildə isə adı dəyişdirilərək Milli Kitabxana olmuşdur. Kitabxana əvvəlcə Yubiley zalının binasında yerləşirdi, sonra Pansodan yoluna köçürüldü, daha sonra isə həmin ünvana köçürüldü. Tamvedəki sondan əvvəlki evi və nəhayət, 2008-ci ilin oktyabrında Yankindəki indiki yerinə köçdü

İstinadlar
----------

1. 1 2  *Yeni.* "Dismay Over National Library Move". The Irrawaddy. 10 avqust 2006. 29 fevral 2012 tarixində orijinalından arxivləşdirilib.
2. 1 2  "Background History of the National Library of Myanmar". myanmar.com. 22 fevral 2009 tarixində orijinalından arxivləşdirilib. İstifadə tarixi: 31 oktyabr 2008.
**Hilary Minc** (24 avqust 1905 – 26 noyabr 1974, Varşava) — aparıcı Polşa iqtisadçısı və kommunist siyasətçi idi.

Minc orta sinif yəhudi ailəsində anadan olmuşdur; Onun valideynləri Oskar Minc və Stefania née Fajersztajn idi. Minc 1921-ci ildə, sonralar II Dünya Müharibəsindən əvvəl Komintern tərəfindən ləğv edilmiş Polşa Kommunist Partiyasına daxil olmuşdur. O, Polşa və Fransada hüquq və iqtisadiyyat üzrə təhsil alıb, 1928-ci ildə hakimiyyət tərəfindən deportasiya olunmazdan əvvəl doktorluq dərəcəsi alıb. II Dünya Müharibəsi illərində Sovet İttifaqına sürgün edilmiş, burada Polşa Vətənpərvərlər İttifaqının yaradılmasında və fəaliyyətində iştirak etmişdir. Polşa Xalq Ordusunun zabiti kimi Şərq Cəbhəsində döyüşmüş və bir neçə hərbi orden, o cümlədən Hərbi Şücaət (Virtuti Militari) qazanmışdır. 1944–1956-cı illərdə Polşa Fəhlə Partiyasının (PPR) Siyasi Büro, sonra isə Polşa Birləşmiş Fəhlə Partiyasının(PZPR) üzvü olmuşdur .

Minc 1948-ci ildən Yakub Berman ilə birlikdə Bolesław Bierut siyasi fraksiyasının yüksək səviyyəli üzvü idi. Stalin dövründə (1956-cı ilə qədər) sənaye və ticarət naziri və baş nazirin iqtisadi məsələlər üzrə müavini vəzifələrində çalışıb. Onun əsas vəzifəsi iqtisadiyyat olsa da, o, bu dövrün siyasi təzyiqlərinin istəkli iştirakçısı idi. Minc Vladislav Qomulkanın Kremldə İosif Stalində iştirak etmişdir. Stalin şəxsən Minci əvvəlcə Sənaye Nazirliyinə, sonra isə 1949-cu ildə Polşa Nəqliyyat Nazirliyinə təyin etdi. Minc 1950-ci ildə həyata keçirilən Polşanın Altıillik Planının əsas memarlarından biri idi. Həyat yoldaşı Yuliya 1954-cü ilə qədər Polşa Mətbuat Agentliyinin baş redaktoru olub.

Vroslavda "Azad edilmiş ərazilər" adlanan yer üçün keçirilən bayram tədbirində Minc bəyan etdi ki, alman əhalisinin qalıqları ilə tam təchiz olunmuş alman ərazisi alınıb və onun hökuməti müvafiq vasitələrlə yerdə qalan almanları ləğv etmək hüququna malikdir.

1956-cı ilin oktyabrında Polşada Minc Siyasi Bürodan və baş nazirin müavini vəzifəsindən uzaqlaşdırıldı. 1959-cu ildə PZPR-dən tamamilə xaric edildi. 1974-cü ildə vəfat etdi və hərbi və siyasi mükafatları ilə birlikdə Powązki Hərbi Qəbiristanlığında dəfn edildi.

İstinadlar
----------

1. 1 2 3 4  .
2. 1 2  Library of Congress Authorities (ing.). Library of Congress.
3. ↑  The Generation: The Rise and Fall of the Jewish Communists of Poland. University of California Press. 1991. səh. 369. ISBN 9780520071360.  (#archive\_missing\_date) tarixində arxivləşdirilib. İstifadə tarixi: 11 Mayıs 2022.
4. ↑  Andrzej Werblan, *New Evidence on Poland in the Early Cold War*, "Conversation between Władysław Gomułka and Stalin on 14 November 1945".
5. ↑  Orderly and Humane. The Expulsion of the Germans after the Second World War. Yale University Press. 2012. 258.

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Prabook |
| 

| Normativ yoxlama |
| --- |
| BIBSYS: 5094785 · CiNii: DA14956627 · GND: 1214050832 · ICCU: IEIV009365 · ISNI: 0000000071478862 · LCCN: no2003104642 · NKC: mzk2005266470 · NTA: 22619924X · NUKAT: n99035396 · SUDOC: 090163478 · VIAF: 52109127 · WorldCat VIAF: 52109127 |

 |
Exxxotica Expo 2008 sərgisində iki qadın bağlı vəziyyətdə orqazm olmağa məcbur edilir.
Məcburi orqazm bir çubuq vibrator kəmərindən istifadə edərək induksiya edilə bilər.
**Məcburi orqazm**, konsensual BDSM və ya bir insanın öz nəzarətindən kənar bir şəkildə orqazm olmağa məcbur edilməsinə razılaşdığı qeyri-adi cinsi oyundur.

Məqsəd
------

Qeyri-ixtiyari orqazma gətirilən şəxs adətən onu orqazmın başlanğıcını və intensivliyini idarə etmək və acizlik hissini artırmaq qabiliyyətindən məhrum etmək üçün fiziki məhdudiyyətlərə məruz qalır, bu vəziyyət bəzi insanlarda cinsi ehtiras yaradır.

Tətbiq etmək
------------

Məcburi orqazm təcrübəsi həmçinin orqazmın inkarı, kənarın düzəldilməsi və ya məhv edilmiş orqazm kimi digər orqazma nəzarət oyunları ilə birləşdirilə bilər.

Razılıq verən partnyor təmkinli olarkən və cinsi oyanmağı dayandıra bilmədiyi halda, aktiv partnyor öz cinsiyyət orqanlarını və digər erogen zonalarını, öhdəlik götürmüş partnyor orqazma çatana qədər stimullaşdırır. Vaginal seks, oral seks və ya anal seks daxil olmaqla bir sıra cinsi stimullaşdırma istifadə edilə bilər. Məcburi orqazm cinsiyyət orqanlarının əl ilə stimullaşdırılması, əl işi və ya vulva/vajina barmaqları şəklində də baş verə bilər. Alternativ olaraq, stimullaşdırma vibrator, adətən çubuq vibrator kimi vibrasiyalı seks oyuncaqlarının istifadəsini əhatə edə bilər.

Stimullaşdırma
--------------

Kişilərdə orqazma nail olmağın ən ümumi yolu penisin fiziki cinsi stimullaşdırılmasıdır. Qadınlar üçün orqazma çatmağın ən ümumi yolu klitorisin birbaşa cinsi stimullaşdırılmasıdır (klitorisin xarici hissələrinə qarşı ardıcıl rəqəmsal, oral və ya digər konsentrasiyalı sürtünmə deməkdir).

İstinadlar
----------

1. ↑  *Lords, Kayla.* "Try These Kinky Forced Orgasm Scenarios". Kinkly.com (ingilis). October 6, 2016. 2023-08-10 tarixində arxivləşdirilib. İstifadə tarixi: 2018-11-23.
2. ↑  *Jahme, Carole.* "Why does my girlfriend only achieve orgasm when tied up?". The Guardian (ingilis). 2010-08-13. 2018-11-23 tarixində arxivləşdirilib. İstifadə tarixi: 2018-11-23.
3. ↑  See 133–135 Arxivləşdirilib aprel 2, 2016, at Wikiwix for orgasm information, and page 76 Arxivləşdirilib 2023-02-27 at the Wayback Machine for G-spot and vaginal nerve ending information. *Rosenthal, Martha.* Human Sexuality: From Cells to Society. Cengage Learning. 2012. ISBN 978-0618755714.
Bu adın digər istifadə formaları üçün bax: Kafedral (dəqiqləşdirmə).

**"Kafedral"** (*ukr.* Собор) — Ukraynalı sovet yazıçısı Oles Qonçarın 1967-ci ildə yazdığı roman.

Bu kitab "Ölməzdən əvvəl oxumalı olduğumuz 1001 kitab" siyahısına daxil edilib..

Tarixi
------

Novomoskovsk Triniti kafedralı
Kafedral romanı dörd il ərzində ərsəyə gəlmişdir (1964-cü ildən 1967-ci ilə qədər). Oles Qonçar öz əsərində real hadisələri və faktları əsas götürmüşdür.

Romanın əsas süjetini mənəviyyatın dirçəlişi, xalqın tarixi yaddaşı uğrunda mübarizə dayanır. Dnepropetrovsk vilayətinin Novomoskovsk şəhərindəki Üçlük kafedralı romanda müqəddəs və hər şeyin simvolu kimi qabardılmışdır. Ancaq roman kədərli bir tale ilə qarşılaşır. Sov.İKP Dnepropetrovsk vilayət komitəsinin birinci katibi Vaçenko özünü qəhrəmanlardan birinin obrazı kimi göstərildiyini iddia edir və bundan sonra müəllifə qarşı təqiblər başlayır.

Roman yalnız "Otçizna" jurnalında (1968) çap olundu və kitabın artıq çap olunmuş nəşri müsadirə olunur, romanın rus dilinə tərcüməsi də dayandırılır. Digər ukraynalı yazıçıların əsəri müdafiə etmək cəhdlərinə baxmayaraq, ona qadağa qoyuldu və uzun müddət romanın adı çəkilmədi.

Təsiri
------

Bu roman təkcə Ukrayna ədəbiyyatı üçün vacib deyildi. 1971-ci ildə Litva şairi Yustinas Martsinkevikius əsərdən təsirlənərək Litva xalqının mənəvi kafedralı haqqında dram şanrında bir şeir "Kafedral" əsərini yazdı.

1974-cü ildə belarus yazıçısı İvan Şamyakin Oles Qonçarın "Kafedral" əsəri ilə konseptual şəkildə iç-içə olan "Atlanti və Karyatidlər" (*belar.* «Атланты і карыятыды», 1974) əsərini yazdı.

Həmçinin bax
------------

* Ukrayna ədəbiyyatı

İstinadlar
----------

1. ↑  «Вивчаємо Роман О. Гончара „Собор"», *Михайло Кудрявцев*
2. ↑  1001 Books to Read Before You Die. The 1001 Book List Arxivləşdirilib 2021-04-18 at the Wayback Machine
3. ↑  Tomasz Kamusella, Krzysztof Jaskułowski *Nationalisms Today* 2009 3039118838 p244 "According to the KGB, students called Honchar's novel 'an epoch-making book' which was 'widely read, even during classes..."
4. ↑  Tomasz Kamusella, Krzysztof Jaskułowski *Nationalisms Today* 2009 3039118838 p244 "According to the KGB, students called Honchar's novel 'an epoch-making book' which was 'widely read, even during classes..."
5. ↑  "Роман Олеся Гончара «Собор»". 2016-03-04 tarixində arxivləşdirilib. İstifadə tarixi: 2015-01-02.

Xarici keçidlər
---------------

* Красота духовного мира героев романа «Собор» Олеся Гончара
* Багатостраждальний «Собор» Олеся Гончара  (ukr.)
* Honchar's "Sobor" to be published in Ukrainian, by Dr. Roman Solchanyk

|  |  |
| --- | --- |
|  Bu şablona bax   Lüğətlər və ensiklopediyalar | Ukraynika |
**ABŞ—Ermənistan münasibətləri** — ABŞ və Ermənistan arasında iki tərəfli diplomatik münasibətlər.

Tarix
-----

1992-ci ildə ABŞ Sovet İttifaqının dağılmasından qısa müddət sonra Ermənistanla diplomatik əlaqələr qurur. ABŞ Ermənistanla qarşılıqlı hörmət və ortaq maraqlara söykənən münasibətlərini yüksək qiymətləndirir. ABŞ siyasəti Ermənistanda demokratik təsisatların daha da inkişaf etdirilməsinə, insan haqlarına və qanunun aliliyinə hörmətlə yanaşı iqtisadi qurumlara da yönəldilmişdir. ABŞ iqtisadi böyüməni, səhiyyə və sosial xidmətləri təmin etmək üçün Ermənistan iqtisadiyyatına investisiya yatırır. İki ölkə yoxsulluğun azaldılmasını, ticarəti və investisiyaları genişləndirmək üçün çalışırlar. ABŞ Ermənistanın Qarabağ münaqişəsini sülh yolu ilə həll etmək, Azərbaycan və Türkiyə ilə sərhədləri açmaq və regional sabitliyi təmin etmək səylərini dəstəkləyir. Erməni lobbisi 1990-cı illərdə Amerika administrasiyası tərəfindən Ermənistanı dəstəkləmək üçün bir sıra qərarların qəbul edilməsinə, o cümlədən İrəvana xeyli vəsait ayrılmasına nail ola bilən ABŞ-nin Zaqafqaziya siyasətinə böyük təsir göstərir. Məsələn: 2000-ci ildə ABŞ-dən Ermənistana maliyyə yardımı 102,4 milyon dollar təşkil etmişdir.

2012 və ya 2013-cü illərdə Amerika Birləşmiş Ştatları və Ermənistan ilk dəfə birgə hərbi təlim keçirməyi planlaşdırmışdırı. Bu müddət ərzində erməni əsgərləri çoxmillətli sülhməramlı əməliyyatlara hazırlanacaqlar.

Ticarət
-------

ABŞ və Ermənistan iqtisadi məsələlərə dair strateji bir müqavilə imzalamışlar (U.S. — Armenia Joint Economic Task Force (USATF)). Bu forum hər il enerji, ticarət və investisiya sahələrində qarşılıqlı əməkdaşlığı müzakirə etmək üçün toplanır. ABŞ və Ermənistan arasında iki ölkə arasında bir sıra ticarət və investisiya müqavilələri var: Ticarət Münasibətləri Sazişi, İnvestisiyaların Təşviqi Sazişi, İkitərəfli İnvestisiya Müqaviləsi. Ermənistanın Xarici İnvestisiya Qanunu ABŞ daxil olmaqla, Ermənistana qoyulan bütün birbaşa investisiyaları tənzimləyir. İki ölkə, Enerji Resurslarına dair Anlaşma Memorandumu imzalamışdır. Bu sənəd ABŞ və Ermənistan arasında şist qazı da daxil olmaqla ölkənin potensial enerji mənbələrini qiymətləndirmək üçün əməkdaşlığı gücləndirməyi hədəf alır. Ermənistandakı Amerika investisiyaları informasiya texnologiyaları, otellər, xalçaçılıq, mebel istehsalı, inşaat, zərgərlik və tekstil sahələrində cəmləşib.

Diplomatiya
-----------


|  |  |
| --- | --- |
| ABŞ* İrəvan (Səfirlik)
 | Ermənistan* Vaşinqton (Səfirlik)
* Los-Anceles (Baş Konsulluq)
 |

İstinadlar
----------

1. ↑  Мкртчян Т. Г. Армянская диаспора в США (1960-е — 1990-е гг.). Диссертация на соискание ученой степени кандидата исторических наук. — Тамбов, 2015. — С. 164. Режим доступа: "Архивированная копия". 2016-06-25 tarixində arxivləşdirilib. İstifadə tarixi: 2016-05-30.
2. ↑  "U.S. Armenia to Hold Joint Military Drills". Asbarez. 2011-07-22. 2011-09-27 tarixində arxivləşdirilib. İstifadə tarixi: 2011-09-26.
**Maqnitski aktı** (*ing.* Magnitsky Act) — 2012-ci ildə ABŞ Konqresi tərəfindən qəbul edilmiş qanun, insan hüquqlarının pozulmasında günahkar olan şəxslərə tətbiq edilir. Sənəd Hermitage Capital Fondunun hüquqşünası Sergey Maqnitski Moskva təcridxanasında istintaq zamanı öldükdən sonra qəbul edilib. Hazırda Amerikanın siyahısına 18 nəfər daxildir. ABŞ Maliyyə Nazirliyi tərəfindən tərtib olunmuş siyahiya daxil edilən Rusiya və MDB dövlətlərindən olan 18 şəxsə qarşı maliyyə və viza qadağaları tətbiq edilib.

Zəmin
-----

Sergey Maqnitski 2009-cu ildə Moskvanın istintaq təcridxanasında vəfat edib. Həbsindən əvvəl hüquqşünas çoxmilyardlıq büdcə vəsaitlərinin mənimsənilməsini araşdırıb. Hüquqşünasın təmsil etdiyi Hermitage Capital bildirib ki, Sergey Maqnitski oğurluqda suçladığı şəxslər tərəfindən şərlənərək məhbəsə atılmışdır.

Qanun
-----

Siyahı
------

Siyahıdakı ilkin 16 adam bilavasitə Hermitage Capital şirkətinin hüquqşünası Sergey Maqnitskinin ölümünə aidiyyətda şübhəli bilinən şəxslərdir. Siyahıda olanlardan biri — Artyom Kuznetsov 1975-ci ildə Bakıda anadan olub.

* Artyom Kuznetsov, Rusiya Daxili İşlər Nazirliyinin Moskva bölgəsi üzrə vergi müstəntiqi
* Pavel Karpov, Daxili İşlər Nazirliyinin Moskva bölgəsi üzrə baş müstəntiqi
* Oleq F. Silçenko, Daxili İşlər Nazirliyinin baş müstəntiqi
* Olqa Stepanova, 28 nömrəli Moskva vergi ofisinin sədri
* Yelena Staşina, Tver rayonu məhkəmə hakimi, Maqnitskinin həbsini artırdığına görə
* Andrey Peçeqin, Baş Prokurorluğun istintaq nəzarət şöbəsinin müdir müavini
* Aleksey Droqanov
* Yelena Ximina
* Dmitriy Komnov
* Aleksey Krivoruçko, Tver rayonu məhkəmə hakimi
* Oleq Loqunov
* Sergey Q. Podopriqorov, Tver rayonu məhkəmə hakimi
* İvan Pavloviç Prokopenko
* Dmitri M. Tolçinskiy
* Svetlana Uxnalyova
* Natalya V. Vinoqradova
* Kazbek Dukuzov, Pol Xlebnikovun qətlində günahlandırılır
* Leça Boqatırov, Avstriya orqanları tərəfindən Umar İsrailovun qətlində günahlandırılır

Rusiya hakimiyyətinin reaksiyası
--------------------------------

2013-cü il 12 apreldə rəsmi Moskva "Maqnitski siyahısı"na cavab olaraq 18 ABŞ vətəndaşının Rusiyaya girişini yasaqlayıb.

İstinadlar
----------

1. 1 2 3 4  "Azərbaycan genişləndirilmiş "Maqnitski aktı"na düşəcəkmi?". 2016-03-04 tarixində orijinalından arxivləşdirilib. İstifadə tarixi: 2015-08-22.
2. 1 2 3 4 5  "Rusiya "Maqnitski siyahısına" öz siyahısı ilə cavab verib". 2017-12-28 tarixində arxivləşdirilib. İstifadə tarixi: 2015-08-22.
3. ↑  "Sanksiyalar siyahısına 18 Rusiya rəsmisi salınır". 2023-07-27 tarixində arxivləşdirilib. İstifadə tarixi: 2015-08-22.
**Murad Süleymanov** (12 may 1997) — Azərbaycanı təmsil edən sərbəst güləşçi.

Karyerası
---------

Murad Süleymanov birinci uğuruna 2014-cü ilin iyununda Polşada gənclər arasında Avropa Çempionatının gümüş medalına sahib olmaqla imza atdı. Həmin il Murad Süleymanov həm də Xorvatiyada gənclər arasında Dünya Çempionatını 8-ci pillədə başa vurdu. Bir il sonra, 2015-ci ildə Murad Süleymanov İstanbul şəhərində gənclər arasında Avropa Çempionatında bu səfər bürünc medala sahib oldu.

2016-cı ildə Murad Süleymanov martda Bolqarıstanda U23 Avropa Çempionatını gümüş medalla başa vurdu, iyunda isə Rumıniyada gənclər arasında Avropa Çempionatının qalibi oldu. Həmin ilin noyabrında Murad Süleymanov həm də Qızıl Qran-Pri beynəlxalq turnirinin bürünc medalına sahib oldu.

Murad Süleymanov 2017-ci ilin mayında Serbiyada baş tutan Avropa Çempionatında mübarizə apardı. Debüt Avropa Çempionatında Murad Süleymanov final gedən yolda bütün rəqibləri üzərində qələbə qazansa da həlledici görüşdə Türkiyə nümayəndəsi Soner Demirtaşa məğlub oldu və Avropa Çempionatını gümüş medalla başa vurdu. 2018-ci il ərzində Murad Süleymanov İstanbul şəhərində U23 Avropa Çempionatının və Buxarest şəhərində U23 Dünya Çempionatının bürünc medallarına sahib oldu. Həmin il Murad Süleymanov həm də Yaşar Doğu beynəlxalq turnirini gümüş, Əhməd Kadırov beynəlxalq turnirini isə bürünc medallarla başa vurdu.

2019-cu ildə Rumıniyada baş tutan Avropa Çempionatını beşinci pillədə başa vuran Murad Süleymanov həmin il idmanla vidalaşdı.

Nəticələri
----------

|  |  |  |  |  |
| --- | --- | --- | --- | --- |
| **Sıra** | **İl** | **Yarış** | **Ev sahibi** | **Nəticə** |
| 1 | 2014 | Gənclərin Avropa Çempionatı | Polşa Polşa | **2.** |
| 2 | Gənclərin Dünya Çempionatı | Xorvatiya Xorvatiya | 8. |
| 3 | 2015 | U23 Avropa Çempionatı | Polşa Polşa | 8. |
| 4 | Gənclərin Avropa Çempionatı | Türkiyə Türkiyə | **3.** |
| 5 | Gənclərin Dünya Çempionatı | Braziliya Braziliya | 14. |
| 6 | Qızıl Qran-Pri | Azərbaycan Azərbaycan | 10. |
| 7 | 2016 | A. Medved Turniri | Belarus Belarus | 14. |
| 8 | U23 Avropa Çempionatı | Bolqarıstan Bolqarıstan | **2.** |
| 9 | Gənclərin Avropa Çempionatı | Rumıniya Rumıniya | **1.** |
| 10 | Gənclərin Dünya Çempionatı | Fransa Fransa | 5. |
| 11 | Qızıl Qran-Pri | Azərbaycan Azərbaycan | **3.** |
| 12 | 2017 | Avropa Çempionatı | Serbiya Serbiya | **2.** |
| 13 | 2018 | U23 Avropa Çempionatı | Türkiyə Türkiyə | **3.** |
| 14 | Yaşar Doğu Turniri | Türkiyə Türkiyə | **2.** |
| 15 | U23 Dünya Çempionatı | Rumıniya Rumıniya | **3.** |
| 16 | Komandalararası Əhməd Kadırov Turniri | Rusiya Rusiya | **3.** |
| 17 | 2019 | Avropa Çempionatı | Rumıniya Rumıniya | 5. |
| 18 | Yaşar Doğu Turniri | Türkiyə Türkiyə | 12. |
| 19 | U23 Dünya Çempionatı | Macarıstan Macarıstan | 8. |

İstinadlar
----------

1. 1 2 3 4 5 6 7 8 9 10 11  *International Wrestling Database.* "**MURAD SULEYMANOV**". www.iat.uni-leipzig.de (ingilis). 2022-08-04. 2020-08-08 tarixində arxivləşdirilib. İstifadə tarixi: 02.08.2022.
Vikipediyada bu soyadlı müxtəlif adamlar haqqında məqalələr var, bax: Bayramov.

**Yusif Bayramov** (11 may 1966, Laçın rayonu – 21 aprel 1994, Horadiz, Füzuli rayonu) — Qarabağ müharibəsi iştirakçısı, şəhid.

Həyatı
------

Yusif Əli oğlu Bayramov 11 may 1966-cı ildə Laçın rayonunda andan olub. 1973-1981-ci illərdə Laçın rayonundakı 1 saylı orta məktəbdə təhsil alıb. Sonra 127 saylı TPM-ə daxil olub. 1984-cü ildə traktorçu –maşinist ixtisası ilə TPM-ni bitirib.

1984-1986-cı illərdə Sverdlovsk şəhərində həqiqi hərbi xidmət çəkib. Hərbi xidmətini başa vurduqdan sonra Laçına qayıdıb və əvvəlcə Laçın qaz tikinti idarəsində, sonra isə tikinti idarəsində qaynaqçı işləyib.

1988-ci ildə Ermənistanın Azərbaycan Respublikasına təcavüzü başlayanda Laçın rayonunda yaradılan könüllü hərbi dəstələrdə, sonra könüllü özünümüdafiə batalyonunun tərkibində erməni quldur birləşmələrinə qarşı gedən döyüşlərdə iştirak edib. 
Yusif Laçın rayonunun Tığıkl, Tığıkll, Zerti, Alxaslı, Mişni, Pircahan, Qoşasu, Qorçu, Ərikli, Vağazin kəndləri uğrunda gedən döyüşlərdə şəxsi igidlik göstərib. 
Dəfələrlə düşmən arxasına kəşfiyyata gedib.

1992-ci ildə Laçın rayon DİN-nin PPX batalyonuna sıravi heyətə işə qəbul edilib. 
1993-cü il martın 26-da Kəlbəcər və Laçın rayonlarının sərhəddində - Tumel deyilən yerdə Milli ordumuz iri birləşmələrin mühasirəsinə düşən vaxt Yusif erməni quldurlarının arxasına keçə bilir, qrantamyotla 3 ədəd ağır texnikanı və 30-a yaxın erməni yaraqlısını məhv edərək, mühasirəyə düşmüş ordu hissələrimizin mühasırədən çıxmasına səbəb oldu. 
Əli kişinin oğlu Zakir 1988-1992, Nəsib 1988-1993, Xaqani 1993-1994-cü illərdə erməni təcavüzkarlarına qarşı müharibədə iştirak edib.

Füzuli Horadiz-Cəbrayıl istiqamətində gedən döyüşlər zamanı Yusif bu rayonların kəndlərinin azad olunmasında qəhrəmanlıqla vuruşub.

21 aprel 1994-cü ildə Füzuli rayonunun Horadiz qəsəbəsi uğrunda gedən ağır döyüşdə igidliklə döyüşərək şəhid olmuşdur. Subay idi. Məzarı Bakı şəhərində Şəhidlər Xiyabanındadır.

Mənbə
-----

* [*ölü keçid*]
**Vüqar İskəndər oğlu Əmiraslanov-Qarabağ müharibəsi iştirakçısı,şəhid.**

Əslən Laçın rayonunun Mişni kəndindən olan Vüqar İskəndər oğlu Əmiraslanov 22 may 1968-ci ildə Laçın rayonunun Qoşasu kəndində anadan olmuşdur. 1969-cu ildən Yevlax rayonun Aran qəsəbisinədə yasayıb.

1975-ci ildə Yevlax rayonunun "28 aprel" qəsəbəsində (indiki Aran qəsəbəsi) yerləşən 1 nömrəli beynəlminəl orta məktəbinin 1-ci sinifinə daxil olmuş 1985-ci ildə məktəbi əla və yaxşı qiymətlərlə bitirmişdir.

Vüqar 7 illik musiqi məktəbinin tar şöbəsini bitirmişdir.

1986-cı ildə hərbi xidmətə olmuşdur.Batumi şəhəri ətrafında sərhədyanı qoşun hissəsində xidmət etmişdir.Xidmət etdiyi hərbi hissənin komandanlığı tərəfindən valideynlərinə dəfələrlə "əla xidmətinə"görə təşəkkür məktubları göndərilmişdir.

1989-cu ildə Azərbaycan Sənaye Universitetinin tələbəsi olmuşdur.

Azğın düşmənlərin torpaqlarımıza təcavüzü Vüqarın təhsilini yarımçıq qoymağa vadar edir.Ana torpağa sonsuz məhəbbət,vəhşi düşmənə tükənməz nifrət hissi ilə alışıb yanan Vüqar könüllü olaraq 1992-ci ilin mart ayının axırlarında Ağdamda "Qarabağ Şahinləri"adına olan N saylı hərbi hissəyə qoşuldu.O kəşfiyyatçı idi.Verilən tapşırıqları məharətlə yerinə yetirən Vüqarı döyüş yoldaşları çox sevirdilər.

Növbəti döyüş tapşırıqları may ayının yeddisinə təyyin olunmuşdu.On iki nəfərdən ibarət olan dəstə Xramort (Pirlər) yaxınlığındakı dağa qalxıb Xanabad istiqamətində düşmənə zərbə endirməli idi.

Mayin səkkizində gecə saat 03 radələrində əmri yerinə yetirərkən Vüqar düşmən minasından ağır yaralanır.

Xəstəxanada olanda Anasına deyir:Ana məni evimizə apararsan?Son dəfə anasın öpür anasıda onu.Kəlimeyi-şəhadətini deyir və divarda asılan Azərbaycan bayrağına baxır bir neçə dəfə "Azərbaycan"deyib,1992-ci il may ayının 19-unda əbədi olaraq şəhidlik zirvəsinə ucalır.

Yevlax rayon Aran qəsəbəsi qəbristanlığında dəfn olunub.

Yevlax rayon Aran qəsəbəsi 2 nömrəli tam orta məktəb şəhid Vüqar Əmiraslanovun adını daşıyır.

Laçın rayonunun Mişni kəndində adına küçə var.

Mənbə
-----

* Laçın yurdu (jurnal) №3(6), Bakı, "Bəxtiyar-4" nəşriyyatı,, 2012.
* Mişni (Laçın)
**Bilal Dündar** (15 oktyabr 1946, Qars, Qars ili) — Türkiyə Azərbaycan Dərnəkləri Federasiyasının (TADEF) sədri, Avropa Azərbaycan Konqresinin vitse-prezidenti.

Həyatı
------

1946-cı il oktyabrın 15-də Qars şəhərində anadan olmuşdur. 1970-ci ildə Ankara Ticarət və Turizm Yüksek Oğretmen Okulunu bitirmişdir.

1970-1973-cu illərdə Çorum Ticarət liseyində, 1973-1978-ci illərdə İzmit Axşam və Gunduz liseyində, 1979-cu ildə isə Kocaelidə məslək yuxarı siniflərdə muəllim, Ədliyyə Nazirliyində ekspert, Anadolu Dərnəklər Birliyində sədr vəzifəsində calışmışdır.

1995-ci ildən "Kocaeli" qəzetinin muxbiridir.

2002-ci ildə "Yazdıqlarım", 2004-cu ildə "Sezdiklərim", 2008-ci ildə "Bildiklərim", 2009-cu ildə "Duşunduklərim", 2011-ci ildə "Gördüklərim" adlı kitabları nəşr olunmuşdur.

2004-cu ildən Kocaeli Azərbaycan Evi Dərnəyinin sədridir.

2006-cı ildən Türkiyə Azərbaycan Dərnəkləri Federasiyasının (TADEF) sədri, 2010-cu ildən isə Avropa Azərbaycan Konqresinin vitse-prezidentidir.

2011-ci il iyulun 4-də Azərbaycan Respublikası Prezidentinin Sərəncamı ilə Azərbaycan diasporunun inkişafı sahəsindəki xidmətlərinə gorə "Tərəqqi" medalı ilə təltif olunmuşdur.

İstinadlar
----------

1. ↑  "Arxivlənmiş surət". 2017-01-02 tarixində arxivləşdirilib. İstifadə tarixi: 2014-10-16.
**Üstüpü piri** — Ordubad rayonunun Üstüpü kəndindən ş.-də, hündür təpənin üzərində ziyarətgah.

Bu müqəddəs yer-pir Ordubad rayonunun Üstüpü kəndinin şərq tərəfində, yüksək ərazidə yerləşir. Coğrafi cəhətdən yaşayış məskəninin səviyyəsindən yüksəklikdə yerləşir. Piri bəzən "İsfəndiyar" da adlandırırlar. Qərbdən şərqə uzanan binadan (ölçüsü: uzunu 8,7 m, eni 3,5 m, hündürlüyü 2,7 m) ibarət olan pirdə ziyarət obyekti olan qəbir vardır. Qəbirin üstü 50 sm ucalığında hörülüb, qara mərmərlə üzlük çəkilib. Ancaq qəbirin üstündə epiqrafik sənəd — kitabə olmadığı üçün onun mənsubiyyəti haqqında tutarlı elmi fikir söyləmək öiümkün deyil. Kənd əhalisindən bəzi adamların fikrincə bu birdə İsfəndiyar adlı müqəddəs şəxsiyyət dəfn olunmuşdur. Yerli əhalinin söylədiyinə görə bu qəbirdə uyuyan mərhumla, kənddən cənub tərəfdə yerləşən Düylün kəndindəki pirdə dəfn olunan şəxs bacı qardaşdırlar. Deyilənə görə buruda dəfn olunan mərhum dəvə ilə bu əraziyə gəlmiş, burada yaşamış, vəfat etdikdən sonra burada da dəfn olunmuşdur. Bundan sonra onun qəbiri ziyarətgaha çevrilmişdir. Onun dəvəsi isə daşa çevrilmişdir. Pir binasının şimaldan giriş qapısından təxminən 5 metr aralı iki qəbir vardır. Kənd sakini, ixtisasca rus dili müəllimi olan 70 yaşlı Yusif Muradov deyir ki, (məlumat 2007-ci ildə alınmışdır) mən nəsil şəcərəmizdə doqquzuncu adamam. Babalarım bu piri görüblər. Babək rayonunun Cəhri kəndində də eyni adlı ziyarətgah vardır. Üstüpü pirinin yaranması tarixini təxminən XVl-XVll əsrlərə aid etmək olar.

İstinadlar
----------

1. ↑  Hacıfəxrəddin Səfərli. Naxçıvan məscid və ziyarətgahları. Naxçıvan:"Əcəmi",2018
2. ↑  Naxçıvan Abidələri Ensiklopediyası. Naxçıvan, 2008
**Sərhəd Zöhrabbəyov** (tam adı: *Sərhəd Pirsəmalı oğlu Zöhrabbəyov*) — baş leytenant, "Azərbaycan Bayrağı" ordeni ilə təltif olunmuş igid döyüşçü.

Həyatı
------

Sərhəd Zöhrabbəyov 1956-cı ilin dekabr ayının 14-də Azərbaycan Respublikasının Qusar rayonunun Yasab kəndində ləzgi ailəsində anadan olmuşdur. Yasap kənd orta məktəbini bitirdikdən sonra 1979-cu ildə Gəncə Kənd Təsərrüfat Akademiyasının aqronomiya şöbəsini bitirib, Bərdə rayonunun «Komsomol», «Kalenin», «C.Cabbarlı» adına kolxozlarda baş aqronom, idarə heyətinin sədri, meşə kənd təsərrüfat idarəsinin müdiri vəzifələrində işləmişdir.

S.Zöhrabbəyov son iş yerindən könüllü vətən çağrışına qoşulmuş, Bərdə hərbi batalyonun qərargah rəisi olmuş, yüksək döyüş qəhrəmanlığı gəstərmiş 1992-ci ilin avqustun 24-də Dranbom uğrundakı vuruşmalarda şəhid olmuşdur. Məzarı Qusar rayonunun Yasab kəndindədir.

Birinci dərəcəli idmançı, cəsur döyüşçü Sərhədin həyat yoldaşı Etibar xanım, oğlu Zöhrab, qızı Reyhanə Bərdə şəhərində yaşayırlar.

Ölümündən sonra baş leytenant Sərhəd Pirsəmalı oğlu Zöhrabbəyov Azərbaycan Respublikasının prezidentinin 1994-cü il tarixli əmri ilə "Azərbaycan bayrağı" ordeni ilə təltif olunmuşdur.

Bərdə və Qusar rayonlarında küçələrdən biri onun adını daşıyır.

Sərraf Şiruyənin "Ölümdən sonrakı ömür" kitabı «Azərbaycan bayrağı» ordenli igid döyüşçü, cəsur kəşfiyyatçı, vətən yolunda qəhrəmancasına şəhid olmuş Bərdə hərbi batalyonunun qərargah rəisi Sərhəd Pirsəmalı  oğlu Zöhrabbəyovun döyüş fəaliyyətinə həsr olunmuşdur.

Şəkilləri
---------

|  |
| --- |
| Haqqında yazılan kitab. müəllif – Sərraf Şiruyə |

Mənbə
-----

* Sərraf Şiruyə "Ölümdən sonrakı ömür", Gəncə-1997. ("Bənövşə qoxulu illər" və "Ölümdən sonrakı ömür" poemaları) səh.91-167
* Sərraf Şiruyə "Seçilmiş əsərləri"-II cild, Nurlan-2008. ("Ölümdən sonrakı ömür" poeması) səh.205-302
* Sərraf Şiruyə "Seçilmiş əsərləri"-V cild, Nurlan. ("Eloğlu" şeiri) səh.
* Firdovsi Məmmədov, "Bərdənin tanınmış şəhid oğlu". Məktəb qəzeti. № 40 (144). Oktyabr 2010-cu il.

İstinadlar
----------

1. ↑  Bəzi kitablarda və mənbələrdə Pirsəmalı adı Pirsüməli kimi getmişdir. Sənədlərə əsasən Pirsəmalı adı dəqiqdir.

Xarici keçidlər
---------------

* Sərhəd Zöhrabbəyov haqqında sənədli film

Həmçinin bax
------------

* "Azərbaycan Bayrağı" ordeni ilə təltif edilənlərin siyahısı
**Yevgeni Adamtseviç** (*ukr.* Євген Адамцевич; 19 dekabr 1903  (1 yanvar 1904), Solonitsa[d] – 19 oktyabr 1972, Bağçasaray, Krım vilayəti[d]) — kor bandura ifaçısı, Ukrayna xalq tarixi mahnılarının virtuoz ifaçısı, "Zaporojye marşı"nın müəllifi.

Bioqrafiyası
------------

Yevgeni Adamtseviç 1903-cü il dekabrın 19-da (1904-cü il yanvarın 1-də) Lubnı yaxınlığındakı Solonitsy kəndində stansiya işçisi ailəsində anadan olmuşdur. İki yaşında kor oldu. Bir müddət Kiyev Korlar Məktəbində təhsil alıb. Sonra o, Romnidə nənəsi ilə yaşayırdı.

O, bandura çalmağı istedadlı yerli bandura ifaçısı Musiya Petroviç Alekseyenkodan öyrənmiş, ondan ifa tərzi ilə yanaşı zəngin repertuar da götürmüşdür.

1920-ci illərdə Romni görkəmli regional mədəniyyət mərkəzi idi. Burada dram teatrı, mədəniyyət sarayları və klubların səhnəsindən çıxış edən əhəmiyyətli kobzar mərkəzi var idi. 1927-ci ildən Adamtseviç M. Kravçenko adına Mirqorod Bandura kapellasının tərkibində və müstəqil çıxış edirdi.

1939-cu ildə Yevgeni Adamtseviç Kobzar və lira ifaçılarının Kiyevdə Respublika konfransının, 1940-cı ildə isə Moskvada keçirilən Xalq Müğənnilərinin Ümumittifaq Konfransının iştirakçısı olmuşdur.

1969-cu ildə Kiyev Opera Teatrının zalında. T. G. Şevçenko bandura ifaçısı "Zaporojye marşı"nı ifa etmişdir. Melodiya tamaşaçılara o qədər təsir etdi ki, onun xahişi ilə Adamtseviç öz nömrəsini üç dəfə ifa etdi. Elə həmin il Adamtseviç bir qrup xalq müğənnisi ilə Kiyev, İvano-Frankovsk, Ternopolda uğurla çıxış etdi (bir neçə dəfə Kremenets rayonuna səfər etdi və sonra bir ildən çox qızı Larisa Zibareva ilə bu rayonun Böyük Berejtslılar kəndində yaşadı), Lvov bölgələri. 1970-ci ildə Moskvada, 1971-ci ildə Leninqradda çıxış edib.

Kobza Müğənniləri Assosiasiyasının yaranması ilə onun maddi vəziyyəti bir qədər yaxşılaşdı. Musiqi-xor cəmiyyətinin təşkil etdiyi konsertlərdə çıxışlar pullu idi. 1970-ci ilin qışında Moskvaya konsert səfəri baş tutdu, burada Adamtseviç digər kobzaçılarla birlikdə müxtəlif qurumlarda, xüsusən də Dünya Ədəbiyyatı İnstitutunda çıxış etdi.

O, 1972-ci il noyabrın 19-da 68 yaşında Baxçasarayda vəfat edib. Xolmovka kənd qəbiristanlığında dəfn edilib.

İstinadlar
----------

1. ↑  "Євген Адамцевич прославився «Запорізьким маршем»". 2017-07-09 tarixində arxivləşdirilib. İstifadə tarixi: 2017-07-08.
2. ↑  "Евгений Адамцевич - народный автор народной музыки" (rus). Украинское агентство по авторским и смежным правам. 2015-12-17. 2021-08-25 tarixində arxivləşdirilib. İstifadə tarixi: 2017-09-22.

Ədəbiyyat
---------

* Чернихивский Г. — Бандура Евгения Адамцевича / / Народное творчество и этнография. — 1985. — № 1.
* В. Лавренюк, Г. Чернихивский. — Адамцевич Евгений Александрович / / Тернопольский энциклопедический словарь. — М.: Издательско-полиграфический комбинат "Збруч", 2004–2010. — ISBN 966-528-197-6 , Том 1, 2004.

Xarici keçidlər
---------------

* Bandura ifaçısının oxuma bacarığı
* Adamtseviçi ölümsüzləşdirin

|  |  |
| --- | --- |
|  Bu şablona bax   Lüğətlər və ensiklopediyalar | Prabook · Müasir Ukrayna |
**Eklampsiya** — ağır preeklampsiya və eklampsiya, az hallarda rast gəlinsə də, hamiləliyin çox ciddi fəsadı hesab olunur. Eklampsiyadan ölüm halları 1,8%, eklampsiyanın başqa ağırlaşmaları 35% təşkil edir. Ağır preeklampsiya hamilə qadınların ölümünə səbəb olan xəstəliklər sırasında qanaxma və emboliyalarla birlikdə ilk 3 yeri bölüşdürür. Preeklampsiya kəskin böyrək çatışmazlığı, serebrovaskulyar və kardiovaskulyar ağırlaşmalar, DDL sindrom ilə təzahür edir, bununla da ana ölümü riskinin artmasına səbəb olur.

Eklampsiya preeklampsiyanın ağırlaşmasıdır;

* Hamiləliyin 3-cü trimestrində və doğuşdan sonra ilk 48 saat ərzində baş verə bilər;
* Hamiləliyin 20-ci həftəsindən başlayaraq və ya doğuşdan 23 gün sonra da meydana çıxa bilər;
* Başqa serebral problemlərlə əlaqəsi olmur;
* Qıcolma tutmalarının və komanın baş verməsi ilə səciyyələnir.

Risk faktorları
---------------

Risk faktorları arasında mikrovaskulyar patologiyaya səbəb olan xəstəliklər üstünlük təşkil edir:

• Xroniki hipertenziya
• Şəkərli diabet
• Damar və birləşdirici toxuma xəstəlikləri
• Antifosfolipid sindromu
• Böyrək xəstəlikləri
• Digər risk faktorları hamiləliyin özü ilə və ya hamilə qadının sağlamlıq vəziyyəti ilə əlaqədardır.

**Hamiləliklə əlaqəli faktorlar:**
• Xromosom anomaliyaları

• Çoxdöllü hamiləlik

• Oositin donasiyası və ya donor sperması ilə inseminasiya

• Dölün anadangəlmə inkişaf qüsurları

• Hamiləlik zamanı sidik traktı infeksiyaları

**Ana ilə əlaqəli faktorlar:**

• Yaşı 35-dən artıq

• Yaşı 20-dən az

• Ailə anamnezində preeklampsiya

• İlk hamiləlik

• Əvvəlki hamiləlikdə preeklampsiya

• Spesifik tibbi şərtlər: hamiləlik diabeti, piylənmə, trombofiliya

• Stress

Fəsadlar
--------

Ağır preeklampsiyanın və eklampsiyanın mümkün fəsadları:

• Ağciyərlərin ventilyasiya pozğunluğu

• DDL sindrom

• HELLP sindrom

• Böyrək çatışmazlığı

• Ağciyər ödemi

• Böyüklərin kəskin respirator distress sindromu

• Serebrovaskulyar ağırlaşmalar

• Ürəkdayanma

• Ölüm

İstinadlar
----------

1. ↑  Monarch Disease Ontology release 2018-06-29. 2018-06-29 2018.
2. ↑  "AĞIR PREEKLAMPSİYA VƏ EKLAMPSİYANIN DIAQNOSTIKASI VƏ INTENSIV TERAPIYASININ ÜMUMI PRINSIPLƏRI Aydın Qədirov". 2016-03-04 tarixində arxivləşdirilib. İstifadə tarixi: 2015-10-19.
3. ↑  "Eklampsiyanın gedişi". 2021-09-23 tarixində arxivləşdirilib. İstifadə tarixi: 2015-10-19.

Xarici keçidlər
---------------

* Hamiləlik toksikozları

|  |  |
| --- | --- |
|  Bu şablona bax   Lüğətlər və ensiklopediyalar | Böyük rus · Britannica (onlayn) · Universalis |
| Normativ yoxlama | BNF: 135061512 · LCCN: sh91004075 · Microsoft: 2781276381, 2908748062 |